Robērs Marks
Robērs Marks (franču: Robert Marc; dzimšanas un miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē. Marks 1900. gada Parīzes olimpiskajās spēlēs startēja divās paukošanas disciplīnās — paukošanā ar floreti un paukošanā ar špagu. No šīm abām disciplīnām labākos panākumus viņš guva paukošanā ar floreti, kur nokļuva līdz ceturtdaļfinālam, savukārt paukošanā ar špagu viņš tālāk par pirmās kārtas grupu cīņu nestartēja.